CELEX: E2016P0020
Language: sl
Date: 2016-12-20 00:00:00
Title: Tožba družb Autonomy Capital (Jersey) LP in Eaton Vance Management proti Nadzornemu organu Efte, vložena 20. decembra 2016 (Zadeva E-20/16)

9.3.2017   
            
            
               SL
            
            
               Uradni list Evropske unije
            
            
               C 73/22
            
         Tožba družb Autonomy Capital (Jersey) LP in Eaton Vance Management proti Nadzornemu organu Efte, vložena 20. decembra 2016
   (Zadeva E-20/16)
   (2017/C 73/12)
   Družbi Autonomy Capital (Jersey) LP in Eaton Vance Management, ki ju zastopata Pétur Örn Sverrisson hrl. in Halldór Backman hrl. iz družbe Morrison & Foerster (UK) LLP, Citypoint, One Ropemaker Street, London EC2Y 9AW, je 20. decembra 2016 vložila tožbo proti Nadzornemu organu Efte.
   Tožeča stranka Sodišču Efte predlaga, naj:
   
               1.
            
            
               razveljavi odločitev tožene stranke z dne 23. Novembra 2016, s katero je bila zaključena pritožba tožečih strank proti Islandiji, in
            
         
               2.
            
            
               toženi stranki naloži plačilo tožnikovih stroškov tega postopka.
            
         Pravna podlaga in dejansko stanje ter navedeni tožbeni razlogi:
   
               —
            
            
               Tožeči stranki zatrjujeta, da je zakon št. 37/2016, ki ga je sprejel islandski parlament, diskriminatoren na podlagi državljanstva, saj za tuje lastnike premoženja v kronah, ki večinoma ne prebivajo na Islandiji, nalaga pretirane zahteve in kazni za neizpolnjevanje zahtev, medtem ko domačim lastnikom premoženja v kronah podobnih zahtev ne nalaga.
            
         
               —
            
            
               Po mnenju tožečih strank se je nadzorni organ Efte, da bi podprl navedbo, da je bilo Islandiji dovoljeno – in ji je še vedno dovoljeno–, da odstopi od obveznosti spoštovanja temeljnih svoboščin iz Sporazuma EGP, oprl na člen 43 Sporazuma EGP.
            
         
               —
            
            
               Tožeči stranki zatrjujeta, da je Nadzorni organ Efte napačno presodil stopnjo diskrecijske pravice, ki jo državam EGP/Efte podeljuje člen 43, zato Islandija ni izpolnila meril iz člena 43(3).
            
         
               —
            
            
               Poleg tega tožeči stranki navajata, da mora biti, ne glede na situacijo, vsako odstopanje od obveznosti iz Sporazuma EGP v skladu z načelom sorazmernosti, po obsegu pa ne sme preseči okvira, ki je nujno potreben za odpravo kakršnih koli nenadno nastalih težav. Po mnenju tožečih strank je nadzor, ki ga zahteva zakon št. 37/2016 nesorazmeren in ne obravnava zaskrbljenosti, ki jo je izrazila islandska vlada, poleg tega pa islandski organi niso preučili bistveno manj restriktivnih možnosti, ki so jim bile predlagane.